Skúli Mogensen , fyrrverandi forstjóri og stofnandi Wow air . Skúli Mogensen , stofnandi og fyrrverandi forstjóri og eigandi Wow air , telur að mun hagkvæmara væri fyrir að koma að björgun Wow air en að leyfa félaginu að fara í þrot . „ Það er löngu orðið ljóst að það hefði verið mun hagkvæmari fyrir ríkið að koma að björgun WOW heldur en að leyfa því að falla . Það var þegar búið að endurskipuleggja rekstur WOW og koma honum í sama horf og þegar best lét á árunum 2015 / 6 , ríkið hefði hæglega getað gripið inn í líkt og Þjóðverjar gerðu með AirBerlin á meðan verið væri að tryggja langtíma fjármögnun félagsins . , " segir Skúli í stöðuuppfærslu á Facebook og tengir við frétt Mbl.is um áhrif falls Wow air á fjáraukalög . „ WOW skilaði ríkinu beint og óbeint tugum milljarða í ríkissjóð undanfarin ár svo ekki sé talað um heildar áhrifin sem WOW hafði á svo til alla verzlun og þjónustu í landinu . Það var hörmulegt að horfa á WOW falla og allt okkar frábæra fólk missa vinnuna . Svo það sé sagt þá er ég ekki að kenna ríkinu um hvernig fór né að draga úr minni ábyrgð heldur aðeins að benda á þá staðreynd að það hefði verið mun skynsamlegra að tryggja áframhaldandi rekstur WOW öllum til hagsbóta , " segir Skúli . Meðal þeirra sem brugðist hafa við ummælum Skúla er Konráð S. Guðjónsson , hagfræðingur Viðskiptaráðs . Hann spyr hvort það sé virkilega til umræðu að ríkið hefði átt að bjarga Wow air ? Hann bendir á að sekt vegna losunarheimilda sem Umhverfisstofnun lagði á félagið eftir gjaldþrotið ein og sér slagi vel upp í þá fjárhæð sem Wow hafi talið sig þurfa til að halda rekstrinum gangandi . Þá hafi lýstar kröfur í þrotabú Wow air numið 138 milljörðum króna . Er það í alvörunni ennþá til umræðu að ríkið hefði átt að bjarga WOW air ? Bara sekt vegna losunarheimilda ( 3,8 makr ) er 3/4 upphæðirinnar sem sagt er að félagið hefði þurft .